José Rizal

Ang Rizal moredirek dinhi. Alang sa lalawigan, adtoa ang Rizal (lalawigan), alang sa ubang gamit adtoa ang Rizal (pagklaro). Si José Protasio Rizal Mercado y Alonso Realonda (19 Kabay 1861 – 30 Panglot-nga-Dako 1896) mao ang usa ka bayani nga Pilipinhon ug usa sa kalab-anang inila'ng tigpasiugda sa pagbag-o sa nasud Pilipinas kaniadto sa pagsakop sa mga Katstila. Giila siya nga kalab-anang maayo'ng bayani ug gitala isip usa sa mga nasodnong bayani sa Pilipinas sa Lúlan sa mga Nasudnong Bayani. Natawo si Rizal sa usa ka adunahang bánay sa Calamba, Laguna ug siya ang ikapito sa napulog-duha ka mga anak sa magtiayong Francisco Engracio Rizal Mercado y Alejandro ug Teodora Morales Alonzo Realonda y Quintos. Mituon siya sa Kinatumhan sa Ateneo de Manila, ug nakakuha og diploma nga Mangkoy sa Alampat ug nagtuon og panambal sa Kinatumhaan sa Santo Tomas sa Manila. Gipadayon niya ang iyang pagtuon sa Kinatumhaan sa Madrid, ug nakakuha og Lisensiya sa Medisina, nga mihatag kaniya og katungod sa pagpraktis sa panambal. Nagtuon usab siya sa Kinatumhaan sa Paris ug Kinatumhaan sa Heidelberg. Sayo'ng Kinabuhi Mga pakisayran